
ΑΠΟΦΑΣΕΙΣ 


(ΐ) 

Διαδικασία Κατατάξεως Εθελοντών Οπλιτών Μουσικού 
του Στρατού Ξηρός. 


Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Ταάρθρα 43έωςκαι51 ως και την παράγραφο 9 του 
άρθρου 53 του ΝΔ 445/1974 «Περί Ιεραρχίας και Προα¬ 
γωγών Ανθυπασπιστών και Μονίμων και Εθελοντών Οπλι¬ 
τών Ενόπλων Δυνάμεων» όπως τροποποιήθηκε, συμπλη¬ 
ρώθηκε και ισχύει σήμερα. 

β. Την υπ’ αριθμό Φ. 415.14/46/29944/Σ. 1063/14 Μαρτί¬ 
ου 1979 /ΥΕΘΑ/ΓΕΣ/Ιο ΕΓ/4/γ Απόφαση ΥΦΕΘΑ «Περί 
Διαδικασίας Κατατάξεως Εθελοντών Οπλιτών του Στρα¬ 
τού Ξηρός» (ΦΕΚ 297/24-3-79τ.Β'). 


γ. Την υπ’ αριθμό Φ.415.14/7/239218/Σ.253/25 Ιανουά¬ 
ριου 1988/ΥΕΘΑ/ΓΕΣ/1 ο ΕΓ/4/3 Απόφαση ΥΦΕΘΑ «Διαδι¬ 
κασία Κατατάξεως Εθελοντών Οπλιτών του Στρατού Ξη¬ 
ρός» (ΦΕΚ 65/4-2-88 τ.Β'). 

δ. Την υπ’ αριθμό Φ.415.14/3/17061/Σ.595/6 Φεβρουά¬ 
ριου 1992/ΥΕΘΑ/ΓΕΣ/1 ο ΕΓ/4/3 Απόφαση ΥΦΕΘΑ «Διαδι¬ 
κασία Κατατάξεως Εθελοντών Οπλιτών του Στρατού Ξη¬ 
ρός» (ΦΕΚ 126/27-2-92 τ.Β') 

ε. Την υπ’ αριθμό 29261/7 Οκτωβρίου 1996 κοινή από¬ 
φαση Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ933/10-10-96τ.Β'). 

στ. Το γεγονός ότι από τις διατάξεις αυτήςτης απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

2. Το ΜΕΡΟΣ IV (άρθρα 12 έως και 16) της υπ’ αριθμό 
Φ.415.14/46/ 29944/Σ. 1063/14 Μαρτίου 1979/ΥΕΘΑ/ΓΕΣ/ 
1 ο ΕΓ/4γ Αποφάσεως ΥΦΕΘΑ «Περί Διαδικασίας Κατατά¬ 
ξεως Εθελοντών Οπλιτών του Στρατού Ξηρός» (ΦΕΚ 
279/24.3.79 τ.Β'), όπως συμπληρώθηκε με την υπ’ αριθμό 
Φ.415.14/7/239218/Σ.253/25 Ιαν88/ ΥΕΘΑ/ΓΕΣ/Ιο ΕΓ/4/3 
Απόφαση ΥΦΕΘΑ «Διαδικασία Κατατάξεως Εθελοντών 
Οπλιτών Στρατού Ξηράς»(ΦΕΚ 65/4.2.88 τ.Β') και τροπο¬ 
ποιήθηκε με την υπ' αριθμό Φ.415.14/3/17061 /Σ.595/ 
6.2.92/ΥΕΘΑ/ΓΕΣ/Ιο ΕΓ/4/3/Απόφαση ΥΦΕΘΑ (ΦΕΚ 
126/27.2.92 τ.Β') αντικαθίσταται ως κατωτέρω: 

ΜΕΡΟΣ IV 

ΚΑΤΑΤΑΞΗ ΕΘΕΛΟΝΤΩΝ ΟΠΛΙΤΩΝ 
ΜΟΥΣΙΚΟΥ ΣΩΜΑΤΟΣ 

Άρθρο 12ο 

Πλήρωση Προκηρυχθεισών Θέσεων 
Οι προκηρυχθείσες θέσεις πληρούνται κατά αύξουσα 
αριθμητική σειρά από τον πίνακα επιτυχόντων στις διε- 
νεργούμενες προς τον σκοπό αυτό εξετάσεις, στις οποί¬ 
ες συμμετέχουν οι επιλεγόμενοι από του Συμβουλίου Επι¬ 
λογής ως ΚΑΤΑΛΛΗΛΟΙ, σύμφωνα και μετά οριζόμενα εις 
το άρθρο 6 και την σχετική κατ' έτος εκδιδόμενη Εγκύκλιο 
Διαταγή προκηρύξεως. 

Άρθρο 13ο 

Εξεταστέα Μαθήματα και Ύλη - Βαθμολογία 
1. Εξεταστέα Μαθήματα 

α. Θεωρία Μουσικής (συντελεστής 8) 

β. Μελωδικές Ασκήσεις (συντελεστής 8) 

γ. Πρακτική Δοκιμασία (συντελεστής 10) 

δ. Πρακτική Δοκιμασία Β' οργάνου (συντελεστής 1) 

2. Βαθμολογία 

α. Βαθμολογική κλίμακα από 0 έως 20. 
β. Βάση για κάθε μάθημα ως εξής: 

(1) Θεωρία Μουσικής 8 

(2) Μελωδικές Ασκήσεις 8 

(3) Πρακτική Δοκιμασία 10 

γ. Επιτυχών θεωρείται ο λαμβάνων μέσο όρο βαθμολο¬ 
γίας όλων των μαθημάτων τουλάχιστον 10. 

δ. Η σειρά επιτυχίας εξάγεται από το άθροισμα του 
αριθμού των μορίων (γινόμενο βαθμού επί τον συντελε¬ 
στή εκάστου μαθήματος περιλαμβανομένου και της πρα¬ 
κτικής δοκιμασίας β' οργάνου) των επιτυχόντων. 

3. Εξεταστέα Ύλη 

α. Θεωρία Μουσικής 
Γ ενικές γνώσεις (γραπτά). 
β. Μελωδικές Ασκήσεις 

Γνώμονας στον οποίο αναγράφεται το όργανο το οποίο 
παιανίζει ο υποψήφιος. Μία άσκηση εκ των μελωδικών 
ασκήσεων ΛΕΜΟΥΑΝ (τεύχος Α') ή Μ. Κολομοίρη - Φ. Οι- 
κονομίδη (τεύχος Α' ή Γ). 
γ. Πρακτική Δοκιμασία 

Εκτέλεση διά του επιλεγέντος μουσικού οργάνου από τα 
καθοριζόμενα στην Εγκύκλιο Διαταγή προκηρύξεως, μιας 
μελωδίας της εκλογής του υποψηφίου και του κυρίου μέ¬ 
ρους μιας μουσικής συνθέσεως της εκλογής της Εξετα¬ 
στικής Επιτροπής. Εφόσον ο υποψήφιος επιθυμεί να δια¬ 
γωνιστεί και σε δεύτερο όργανο τηρείται η ίδια διαδικασία. 

Άρθρο 14ο 

Συγκρότηση Εξεταστικής Επιτροπής 
Η Εξεταστική Επιτροπή συγκροτείται με μέριμνα του 
ΓΕΣ και σ' αυτήν συμμετέχουν: 

α. Ο Διευθυντής της Διευθύνσεως Επιλογής ΓΕΣ ως 
Πρόεδρος. 

β. Ιδιώτης Καθηγητής ή Διδάσκαλος Μουσικής Στρα¬ 
τιωτικής Σχολής ως α’ μέλος, 
γ. Λοχαγός Μουσικού Σώματος ως β' μέλος, 
δ. Κατώτερος Αξιωματικός ή Ανθυπασπιστής Μουσικού 
Σώματος ως Γραμματεύς. 

Ο Ιδιώτης Καθηγητής ή Διδάσκαλος Μουσικής θα είναι 
έκτης Στρατιωτικής Σχολής Ευελπίδων ή ελλείψειτούτου 
εκ της Σχολής Ναυτικών Δοκίμων ή Σχολής Ικάρων. 

Ο Λοχαγός Μουσικού θα κληρώνεται πριν την έναρξη 
των εξετάσεων κατά την πρώτη ημέρα αυτών, μεταξύ πέ¬ 
ντε (5) ομοιοβάθμων έκτων υπηρετούντων σε ολόκληρο 
τον Ελλαδικό χώρο, οι οποίοι θα παρευρίσκονται στην 
κλήρωση, με διαταγή του ΓΕΣ/Ιο ΕΓ. 

Άρθρο 15ο 

Διενέργεια Εξετάσεων - Βαθμολόγηση Μαθημάτων 

1. Οι υποψήφιοι υποβάλλονται σε υγειονομικές εξετά¬ 
σεις στο 414 ΣΝΕΝ Αθηνών και σε ψυχοτεχνική - αθλητική 
δοκιμασία από το Συμβούλιο Επιλογής (ΣΕ) στην Αθήνα 
και με λεπτομέρειες καθοριζόμενες από την Εγκύκλιο 
Διαταγή προκηρύξεως κατατάξεως. 

2. Οι επιλεγέντες ως ΚΑΤΑΛΛΗΛΟΙ από το ΣΕ περιλαμ¬ 
βάνονται σε πίνακα, που έχει κυρωθεί από τον Διευθυντή 
Β' Κλάδου του ΓΕΣ, και ο πίνακας διαβιβάζεται στον Πρό¬ 
εδρο της Εξεταστικής Επιτροπής. 

3. Οι εξετάσεις διενεργούνται στην Αθήνα, με μέριμνα 
της ΣΔΑ, από την εξεταστική επιτροπή του άρθρου 14. 


4. Όλοι οι συμμετέχοντες στις εξετάσεις εξετάζονται 
την αυτήν ημέρα επί θεμάτων τα οποία έχουν καθορισθεί 
από την εξεταστική επιτροπή, όπως περιγράφεται κατω¬ 
τέρω. 

5. Οι εξεταζόμενοι υποχρεούνται να παρευρίσκονται 
την καθοριζομένη από το πρόγραμμα ημέρα και ώρα στο 
χώρο των εξετάσεων. Οι δι’ οιανδήποτε αιτία μη συμμετέ¬ 
χοντες στην εξέταση κάποιου μαθήματος αποκλείονται 
των περαιτέρω εξετάσεων. 

6. Οι υποψήφιοι εξετάζονται: 

α. Γραπτά στο μάθημα «Θεωρία Μουσικής» 

β. Προφορικά στο μάθημα «Μελωδικές Ασκήσεις» 

γ. Πρακτικά στο μάθημα «Πρακτική Δοκιμασία» δια του 
επιλεγέντος υπό τούτων μουσικού οργάνου καθώς και 
ενός δευτέρου μουσικού οργάνου εφόσον το επιθυμούν. 

7. Την πρωία της προηγουμένης ημέρας των εξετάσεων 
ο Πρόεδρος της Εξεταστικής Επιτροπής με το πρώτο μέ¬ 
λος καταρτίζουν πίνακα θεμάτων ως εξής: 

α. Για την «Θεωρία Μουσικής» 10 θέματα των πέντε (5) 
ερωτήσεων. 

β. Για τις «Μελωδικές Ασκήσεις» 50 θέματα δοΙίθζ αριθ- 
μημένα από το 1 έως 50. 

γ. Γ ια την «Πρακτική Δοκιμασία» 50 θέματα ρπιηα νίεία 
αριθμημένα από το 51 έως 100. 

Όλα τα θέματα διατυπώνονται κατά τρόπο σαφή μη επι- 
τρέποντα παρανοήσεις. 

Τα παραπάνω θέματα, μετά την έγκρισή τους από τον 
ΒΎ/ΓΕΣ, τηρούνται στο ΓΕΣ/Ιο ΕΓ και παραδίδονται την 
πρωία εκάστης ημέρας του διαγωνισμού στον πρόεδρο 
της εξεταστικής επιτροπής. 

8. Γ ια όλα τα μαθήματα διενεργείται κλήρωση ως κατω¬ 
τέρω: 

α. Γ ια την «Θεωρία Μουσικής» το ένα (1) εκ των δέκα 
(10) επιλεγέντων θεμάτων για την γραπτή απόδοση των 
απαντήσεων από τους εξεταζομένους. 

β. Γ ια τις «Μελωδικές Ασκήσεις» έκαστος υποψήφιος 
κληρώνει ένα (1) έκτων πενήντα (50) επιλεγέντων θεμά¬ 
των και μετά επανατοποθετεί το κληρωθέν θέμα στο σύ¬ 
νολο των πενήντα (50) θεμάτων. 

γ. Για την «Πρακτική Δοκιμασία» μετά την εκτέλεση της 
μελωδίας της εκλογής του υποψηφίου με το επιλεγέν υπ’ 
αυτού μουσικό όργανο καθώς και το δεύτερο όργανο, η 
επιτροπή κληρώνει γιατο συγκεκριμένο όργανο από τα με 
αύξοντα αριθμό 51 έως 100 θέματα, μία (1) μουσική σύν¬ 
θεση την οποία πρέπει να αποδώσει ο διαγωνιζόμενος. 

9. Η βαθμολόγηση των υποψηφίων σε όλα τα εξεταζό¬ 
μενα μαθήματα θα γίνεται με ακεραίους αριθμούς και όχι 
με κλασματικούς ή δεκαδικούς αριθμούς, όπως περιγρά- 
φεται κατωτέρω: 

α. Γραπτή Δοκιμασία 

(1) Η ανάπτυξη των θεμάτων θα γίνεται επί φύλλου χάρ¬ 
του, που χορηγεί η Επιτροπή με μέριμνα της ΣΔΑ. Κάθε 
φύλλο φέρει αδιαφανές μπλε επικάλυμμα, στο επάνω αρι¬ 
στερό τμήμα, κάτωθεν του οποίου αναγράφουν οι υπο- 
ψήφιοιτα στοιχεία τους, και το οποίο καλύπτεται κατά την 
παράδοση του γραπτού. 

(2) Τα γραπτά μετά την συλλογή και την ανάμειξή τους 
αριθμούνται κατά αύξοντα αριθμό (1,2,3 κλπ), μονογρά- 
φονται από την Επιτροπή και στη συνέχεια ο πρόεδρος 
και κάθε μέλος της Επιτροπής εξετάζει το γραπτό και 
αναγράφει την βαθμολογία του σε ιδιαίτερη κατάσταση. 

β. Προφορικά-Πρακτική Δοκιμασία 
Ο Πρόεδρος και τα μέλη της επιτροπής καταχωρούν 
την βαθμολογία εκάστου υποψηφίου, χωριοτά για κάθε 
μάθημα σε κατάσταση βαθμολογίας, η οποία εκτός της 
βαθμολογίας περιλαμβάνει τον αύξοντα αριθμό, το ονο¬ 
ματεπώνυμο και όνομα πατρός εκάστου υποψηφίου. 

γ. Συντονισμός Βαθμολογίας-Συγκεντρωτικές Κατα¬ 
στάσεις 

(1) Μόλις περατωθεί η ιδιαίτερη βαθμολογία των υπο¬ 
ψηφίων η Επιτροπή προβαίνει στο συντονισμό της βαθ¬ 
μολογίας σε τρόπο ώστε η βαθμολογία εκάστου μέλους 
να μη διαφέρει απάτην βαθμολογία του προέδρου περισ¬ 
σότερο από δύο (2) βαθμούς. Στην περίπτωση κατά την 
οποία κάποιο μέλος επιμένει στην βαθμολογία του, που 
διαφέρει από του προέδρου περισσότερο ή λιγότερο από 
δύο (2) βαθμούς, οφείλει να αιτιολογήσει αυτή με ειδική 
έκθεση. Σε αυτές τις περιπτώσεις αποφαίνεται οριστικά 
επί της βαθμολογίας ο Διευθυντής Β' Κλάδου του ΓΕΣ 
στον οποίο απευθύνεται ο πρόεδρος παρουσία των με¬ 
λών της επιτροπής εντός διημέρου. 

(2) Μετά τον συντονισμό της βαθμολογίας συντάσσεται 
για έκαστο μάθημα και όργανο συγκεντρωτική κατάστα¬ 
ση βαθμολογίας επί της οποίας καταχωρούνται τα ονο¬ 
ματεπώνυμα και ονόματα πατρός των υποψηφίων και οι 
αντίστοιχες βαθμολογίες του προέδρου και των μελών 
της Επιτροπής ως και ο μέσος όρος αυτών που αποτελεί 
την τελική βαθμολογία εκάστου μαθήματος. 

(3) Η παραπάνω βαθμολογία της Επιτροπής αναγράφε¬ 
ται από τον πρόεδρο και σε κάθε γραπτό με ερυθρό στυ¬ 
λό και υπογράφεται από την Επιτροπή. 

(4) Η συγκεντρωτική κατάσταση βαθμολογίας υπογρά¬ 
φεται από τον πρόεδρο και τα μέλη της Επιτροπής. 

10. Για έκαστο μάθημα (και όργανο) συντάσσεται πίνα¬ 
κας τελικής βαθμολογίας στον οποίο καταχωρούνται το 
ονοματεπώνυμο, το όνομα πατρός, η αντίστοιχη τελική 
βαθμολογία, ο συντελεστής του μαθήματος και τα μόρια. 

11. Από τους πίνακες τελικής βαθμολογίας συντάσσε- 
ται σε διπλούν ανεξαρτήτως οργάνου, πίνακας επιτυχό- 
ντων - αποτυχόντων όπως καθορίζεται στο άρθρο 16. 

12. Μετά το πέρας του διαγωνισμού ο πρόεδρος της 
επιτροπής υποβάλλει στο ΓΕΣ/Ιο ΕΓ: 

α. Τον πίνακα καταλλήλων για συμμετοχή στις εξετά¬ 
σεις εις διπλούν. 

β. Τους πίνακες θεμάτων, τις καταστάσεις βαθμολο¬ 
γίας, τη συγκεντρωτική κατάσταση βαθμολογίας και τον 
πίνακα τελικής βαθμολογίας εις απλούν. 
γ. Τον πίνακα επιτυχόντων - αποτυχόντων εις διπλούν. 

Άρθρο 16ο 

Σύνταξη και Κύρωση του Πίνακα 
Επιτυχόντων - Αποτυχόντων 

1. Από τους πίνακες τελικής βαθμολογίας καταχωρού- 
νται κατά σειρά επιτευχθείσης βαθμολογίας σε πίνακα 
επιτυχόντων - αποτυχόντων ανεξαρτήτως οργάνου και 
για όλα τα μαθήματα η αντίστοιχη επιτευχθείσα βαθμο¬ 
λογία και τα μόρια από τα οποία εξάγεται το γενικό σύνο¬ 
λο μορίων και η σειρά επιτευχθείσης βαθμολογίας. 

Στον πίνακα αυτό αναγράφονται και με την ακόλουθη 
σειρά: 

α. Οι επιτυχόντες κατά αύξουσα σειρά επιτυχίας. 

β. Οι αποτυχόντες. 

γ. Οι επιτυχόντες κατά όργανο. 

δ. Οι τυχόν αποκλεισθέντες από την Εξεταστική Επι¬ 
τροπή (εκάστη περίπτωση να αιτιολογείται πλήρως) 


ε. Οι ουδόλως προσελθόντες. 

2. Τους πίνακες επιτυχόντων - αποτυχόντων υπογρά¬ 
φουν ο Πρόεδρος τα μέλη της Επιτροπής και κυρώνει 
εντός μηνός από του πέρατος του διαγωνισμού ο Αρχη¬ 
γός ΓΕΣ, της κυρώσεως μη δημοσιευομένης στην Εφημε¬ 
ρίδα της Κυβερνήσεως. Οιπίνακες ισχύουν μέχριτης εξα- 
ντλήσεώςτουςή εφ’ όσον δεν εξαντληθούν μέχριτης κυ¬ 
ρώσεως των νέων πινάκων. 

3. Οι κενές Οργανικές Θέσεις Εθελοντών Υπαξιωματι- 
κών του Μουσικού Σώματος πληρούνται από τον πίνακα 
επιτυχόντων κατά την αύξουσα σειρά επιτυχίας. 

4. Σε περίπτωση ισοβαθμίας και άλλων υποψηφίων με 
τον τελευταίο προς κατάταξη επιτυχόντα, για την επιλογή 
του ενεργείται κλήρωση ενώπιον επιτροπής, η οποία κα¬ 
θορίζεται με διαταγή του ΓΕΣ/Ιο ΕΓ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 29 Φεβρουάριου 2000 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 
-♦- 

Αριθ. 6339 (2) 

Ανάκληση άδειας ίδρυσης και λειτουργίας 
Ερασιτεχνικής Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/Α/13.5.81). 

3. Το άρθρο 15του Ν. 1348/1983 «Διάλυσητου Ν.Π.Δ.Δ. 
με την επωνυμία “Άρμα Θέσπιδος” και άλλες διατάξεις» 
(ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ.ΥΠΠΘ/ΓΝΟΣ/49095/30.10.1991 (ΦΕΚ 
987/Β/91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με Εντολή 
Υπουργού” στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Την αριθμ. 49464/4.12.86 (ΦΕΚ 936/Β/86) απόφαση 
με την οποία χορηγήθηκε άδεια ίδρυσης και λειτουργίας 
Ερασιτεχνικής Σχολής Χορού στη Βασιλική Βαργεμέζη 
(Μακρυγιάννη 131 - Μοσχάτο Αττικής). 

7. Την αριθμ. πρωτ. 6339/15.2.2000 αίτηση της Βασιλι¬ 
κής Βαργεμέζη με την οποία η αιτούσα εγνώρισε στην 
Υπηρεσία μας τη διακοπή της λειτουργίας της επ’ ονόμα- 
τιτης Ερασιτεχνικής Σχολής Χορού (Μακρυγιάννη 131 - 
Μοσχάτο Αττικής). 

8. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ανακαλούμε την αριθμ. 49464/4.12.86 (ΦΕΚ 
936/Β/86) απόφασή μας με την οποία χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού 
στη Βασιλική Βαργεμέζη (Μακρυγιάννη 131 - Μοσχάτο 
Αττικής) λόγω διακοπής λειτουργίας της Σχολής. 

2. Η ανωτέρω απόφαση παύει ισχύουσα. 





3068 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Φεβρουάριου 2000 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ ΠΟ/ΑΡΧ/Β1 /Φ29/ΚΗ Ρ/3874/97 (3) 

Χαρακτηρισμός πηγαδιού στο οικόπεδο ιδιοκτησίας Αγγελι¬ 
κής Μεσημέρη στο Κακό Πρινάρι Νήσου Κώ Ν. Δωδεκα- 
νήσου (Ο.Τ. Γ424) ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28-11-91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γραμματέα, Ειδ. Γραμματέα, Προϊ¬ 
στάμενους Δ/νσεων, Τμημάτων και Γραφείωντου ΥΠΠΟ. 

2) Τις διατάξεις του Κ. Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Δωδεκανήσου όπως αυτή διατυπώθηκε με την αριθμ. 
8/21.12.1999 Συνεδρία του, αποφασίζουμε: 

Χαρακτηρίζουμε το πηγάδι που βρίσκεται στο οικόπεδο 
ιδιοκτησίας Αγγελικής Μεσημέρη στηνπεριοχή Κακό Πρι¬ 
νάρι Νήσου Κώ, Ν. Δωδεκανήσου ως ιστορικό διατηρητέο 
μνημείο. 

Χρονολογείται στην περίοδο της Τουρκοκρατίας, και 
αποτελεί έναν από τους λίγους σωζόμενους μάρτυρες της 
ευφορίας της Κωακής γης εκείνης της περιόδου, αλλά και 
των νεωτέρων χρόνων. Έχει βάθος 15 μ., με ορθογώνιο 
στόμιο διαστάσεων 4,70 μ.μ. X 2,60 μ. και 1 μ. ύψος. Βόρεια 
του πηγαδιού έχουν αποκαλυφθεί τμήματα της ελληνιστι¬ 
κής, ρωμαϊκής και παλιοχριστιανικής πόλης της Κώ. 

Από τις διατάξεις της Απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Φεβρουάριου 2000 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

-Φ- 

Αριθ. οικ. Τ.Β. 296 (4) 

Ανάκληση άδειας μεταλλευτικών ερευνών 
στη Ν.Α. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τς διατάξεις: 

α) των άρθρων 44 και 47 του Ν.Δ/τος 210/73 «περί Με- 
ταλ. Κώδικα» και 

β) του άρθρου 3 του Ν. 274/76 «περί τροποποιήσεως 
του Μεταλλευτικού Κώδικα». 

2. Την απόφαση με αριθ. 3963/3.5.82 με την οποία χο¬ 
ρηγήθηκε στον Ελευθέριο Μπόβολο του Χαραλάμπους 
άδεια μεταλλευτικών ερευνών και για χώρο που ορίζεται 
με ακρίβεια στην ανωτέρω απόφαση. 


3. Το γεγονός ότι ο ανωτέρω αδειούχος δεν υπέβαλε 
όπως έπρεπε αίτηση για οριστική παραχώρηση του με¬ 
ταλλείου, αποφασίζουμε: 

Ανακαλούμε την απόφαση με αριθ. 3963/3.5.82 με την 
οποία χορηγήθηκε στον Ελευθέριο Μπόβολο του Χαρα¬ 
λάμπους, κάτοικο Μαρκινιάδας Άρτας άδεια μεταλλευτι¬ 
κών ερευνών στην Περιφέρεια της Κοινότητας Μαρκινιά- 
δας Άρτας για το λόγο ότι ο αδειούχος δεν υπέβαλε όπως 
έπρεπε κατά την διάρκεια των τριών ετών που ίσχυε η 
άδεια αυτή, αίτηση και λοιπά δικ/κά σύμφωνα με τις δια¬ 
τάξεις των άρθρων 44 και 47του Ν.Δ/τος 210/1970 σχετι¬ 
κά με την παραχώρηση σ’ αυτόν του χώρου της ανωτέρω 
άδειας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άρτα, 3 Ιουνίου 1999 

Ο Νομάρχης 
ΛΑΜΠΡΟΣ ΡΙΖΟΣ 

-Φ- 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μπαρμπάτη Ελένη του Αθανασίου. 

Ο ΝΟΜΑΡΧΗΣ ΤΡΙΚΑΛΩΝ 

Με την 222/11.1.2000 απόφαση του Νομάρχη Τρικάλων 
έχει χορηγηθεί στην Μπαρμπάτη Ελένη του Αθανασίου, 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 

Ο Διευθυντής κ.α.α. 

ΑΡΕΤΗ ΑΝΑΓΝΩΣΤΙΑΔΟΥ - ΜΟΡΑΚΗ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 2/93157/0022/28.1.2000 κοινή Υπουργική απόφα¬ 
ση, που δημοσιεύθηκε στο ΦΕΚ 143Β/14.2.2000 στη σελί¬ 
δα 1991 , στηνπαράγραφο 1 του διατακτικού προστίθεται 
περίπτωση Α' ως εξής: 

«Α) Στον Γενικό Επιθεωρητή, τριακόσιες χιλιάδες 
(300.000) δραχμές». 

(Από το Υπουργείο Οικονομικών) 

-Φ- 

(7) 

Στην Φ 35669/35594/99/ 28.1.2000 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης που δημοσιεύθηκε στο ΦΕΚ 187/17.2.2000 (τ. Β') 
και αφορά πολιτογράφηση αλλογενούς αλλοδαπής, στη 
σελ. 2427 β' στήλη στον 3ο στίχο της απόφασης επιφέρε- 
ται η πιο κάτω διόρθωση: 

Από το λανθασμένο «Αποκ/σης, έγινε δεκτή η από 

12.5.199 αίτηση.» στο ορθό «Αποκ/σης, έγινε δεκτή η 

από 12.5.1999 αίτηση.». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






